रघुवीर के ‘पियानो’ ने कहा म्यूजिक से दूर कीजिए तन्हाई
बेहतरीन अदाकारी से मुग्ध हुए दर्शक
भास्कर न्यूज | रायगढ़
मंगलवार को पॉलीटेक्निक ऑडिटोरियम में रघुवीर यादव की शानदार अदाकारी ने दिखाया कि थियेटर के साथ सिल्वर स्क्रीन के वे इतने बड़े कलाकार कैसे हैं। शाम 7 बजे रायरा रेपर्टरी मुंबई के पियानो नाटक का मंचन हुआ। रघुवीर, रोशनी अचरेजा के शानदार अभिनय ने दर्शकों को पूरे 2 घंटे तक गुदगुदाया और रुलाया भी। पियानो की कहानी दरअसल मुंबई की एक अकेले रहने वाली महिला और अकेलेपन के साथ संगीत की सनक लिए जी रहे शख्स के इर्द गिर्द घूमती है।
रघुवीर यादव संगीत में रुचि रखने वाला एक शख्स है जो अपने एक कमरे में अकेलापन काट रहा होता है। संगीत में दिलचस्पी है। मंच पर उनकी एंट्री बांसुरी बनाते हुए होती है। सुबह उनकी नींद तब खुलती है जब अखबार बांटने वाला हॉकर पेपर डालकर जाता है। अखबार में मिसेज डिसूजा का पता और फोन नंबर के साथ उनके क्रास स्ट्रिंग वाला इंग्लिश पियानो बेचने के लिए विज्ञापन होता है। मिसेज डिसूजा संगीत की पुरानी शौकीन होती है लेकिन अब पियानो को बेचना चाहती हैं। इस विज्ञापन को देखने के बाद सनकी शख्स महिला को फोन लगाकर पियानो की कीमत और क्वालिटी पूछता है। महिला का जवाब मिलने के बाद उसे मजे लेने की धुन सवार होती है। यही शख्स फिर छह अलग-अलग किरदार बनकर आवाज बदलकर महिला से पियानो खरीदने के लिए बातें करता है। महिला की जरूरत व मजबूरी का यह शख्स खूब मजा लेता है। न तो कोई खरीदार पियानो खरीद पाता है और न ही महिला किसी दूसरे ग्राहक से डील फाइनल कर पाती है। आखिरकार महिला कंफ्यूज हो जाती है और पियानो बेच ही नहीं पाती। पूरे नाटक में रघुवीर और रोशनी अचरेजा के अभिनय के साथ ही मंच की लाइटिंग, म्यूजिक के साथ शानदार रही। रघुवीर यादव ने हर किरदार के साथ शानदार एक्सप्रेशन दिए। नाटक के आखिर में महिला के घर दूध वाला बनकर पहुंचता है और उसे चाकलेट देता है। अबीर यादव वायलिन के साथ अच्छे लगे। महिला से माफी मांगता है। लव स्टोरी या हैपी एंडिंग से हटकर नाटक का समापन इस संदेश के साथ होता है कि जो लोग संगीत से प्यार करते हैं उन्हें अकेलापन न तो परेशान कर सकता है और न ही निराश। नाटक में संगीत मिलिंद त्रिवेदी और मंच सज्जा रचना जोशी ने की जो सराहनीय रही।
इप्टा के 22 वें राष्ट्रीय नाट्य समारोह में शामिल होने पहुंचे प्रसिद्ध कलाकार रघुवीर यादव को 7 वें शरतचंद्र वैरागकर सम्मान दिया गया। सम्मान के तौर पर रघुवीर को 21 हजार रुपए नकद तथा प्रशस्ति पत्र के साथ स्मृति चिन्ह प्रदान किया गया। इस दौरान सम्मान के लिए कलाकारों का चयन करने वाली समिति के प्रमुख संजय उपाध्याय और पापा भारती समेत इप्टा के रंगकर्मी मौजूद थे। पत्रकारों की संस्था के अलावा लायनेस क्लब ने भी रघुवीर को सम्मानित किया।
इस सम्मान के मिलने के बाद रघुवीर यादव ने कहा कि जो सम्मान यहां की जनता ने दिया है उससे वह आगे और कुछ अच्छा करने के लिये और मेहनत करेंगे इसके बाद दौरान उन्होंने अमिर खान की फिल्म पीपली लाइव के गाने महंगाई डायन खाए जात है संबंधी प्रश्न पर कहा कि वाकई लगातार महंगाई से जनता परेशान है। उन्होंने कहा कि कलाकारों को और मेहनत की आवश्यकता है और थियेटर में उनको मौका मिलता है जो वाकई अपनी मेहनत के बल पर इस मुकाम तक पहुंचते हैं ।
रघुवीर यादव
का सम्मान
इप्टा के 22वें राष्ट्रीय नाट्य समारोह में मंगलवार की शाम रायरा रेपर्टरी मंुबई की टीम ने ‘पियानो’ नाटक पेश किया। इस दौरान मंच पर अभिनय करते प्रख्यात कलाकार रघुवीर यादव ।
awa_Deva hin_Deva bho_Deva hin_Deva hin_Deva hin_Deva hin_Deva mai_Deva hin_Deva hin_Deva